Christian Hall

Anton Christian Hall (født 10. august 1841 i Tromsø, død 29. november 1911 i Kristiania) var en norsk prest og organisasjonsmann knyttet til Norges kristelige ungdomsforbund. Han var bror av Birger Anneus Hall og Michael Hall, og onkel til Pauline Hall.

Hall ble teologisk kandidat i 1867, var deretter prest på forskjellige steder, ble domprost i Tromsø i 1883, hoffpredikant i 1890 og garnisonsprest i Kristiania i 1898. Han ble tidlig påvirket av 
Peter Hærem, og var en av stifterne av Norges kristelige ungdomsforbund i 1880. Han var i en periode forbundets generalsekretær og redaktør av dets organ Den unges ven.

Hall er gravlagt på Vår Frelsers gravlund i Oslo.

 Utmerkelser 
Hall ble utnevnt til ridder av 1. klasse av St. Olavs Orden i 1894. Han var kommandør av Dannebrogordenen og ridder av Nordstjerneordenen.

Referanser

 Kilder 



Kategori:Norske lutherske prester
Kategori:Riddere av 1. klasse av St. Olavs Orden
Kategori:Kommandører av Dannebrogordenen‎
Kategori:Nordstjerneordenen
Kategori:Personer begravet på Vår Frelsers gravlund
Kategori:Personer fra Tromsø kommune